	

	Targed
	Yr hyn yr wyf wedi'i wneud yn yr aseiniad hwn.



	[bookmark: cysill]Targed 1
	Defnydd o iaith addas.
	Rwyf wedi ceisio defnyddio iaith a gramadeg addas yn yr aseiniad yma.


	Targed 2
	Prawf darllen fy ngwaith i lleihau gwallau 
	Darllen dros yr aseiniad mwy nag unwaith.




I ba raddau mae gwahaniaethu a labelu gallu plant bob tro yn effeithio ar yr amgylchedd dysgu?


Y mater wnaeth fy niddori o ran yr aseiniad hwn oedd gwahaniaethu yn y dosbarth a'r effaith ar y dysgu. Yn y traethawd yma byddaf yn trafod y broses ymchwilio, effeithiau labelu a gwahaniaethu tasgau yn wersi. Byddaf yn esbonio sut mae disgyblion yn cael eu gwahaniaethu a'u setio yn yr ysgol a beth yn gwmws mae hyn yn olygu. Yn ogystal â hyn byddaf yn trafod sut wnes i gynllunio er mwyn darganfod ateb i'r cwestiwn gosodais. Yn debyg, byddaf yn trafod yr ymchwil a hefyd fy nghanfyddiadau. Ar ôl trafod yr holl broses ymchwilio a’r canfyddiadu, byddaf  hefyd yn cynnig unrhyw awgrymiadau sydd gennyf ynglŷn â'r gwersi.

Y cwestiwn cafodd i benderfynu oedd 'I ba raddau mae gwahaniaethu a labelu gallu plant bob tro yn effeithio ar yr amgylchedd dysgu?'. Fe wnaeth y mater yma fy niddori oherwydd roedd gallu'r disgyblion yn fy nosbarthiadau yn amrywio. Yn yr ysgol lle rydw i wedi bod ar leoliad nid ydy'r disgyblion yn cael eu gosod mewn i ddosbarthiadau o ran eu gallu pynciol nes eu bod yn dechrau astudio pynciau TGAU. Mae'r disgyblion yn cael eu gosod mewn i ddosbarthiadau yn ôl eu gallu ieithyddol ar y cychwyn, felly mae gan dosbarthiadau disgyblion sydd a gallu iaith tebyg ond nid yn gwmws yr un gallu o fewn y pynciau. Cyn i mi fynd ati i ymchwilio’r maes yma roedd rhaid trafod y cynnig am yr ymchwiliad gyda fy mhartner ymchwil. Ar ôl trafod, wnaethon ni penderfynu cynnal yr ymchwiliad yma oherwydd roeddwn yn teimlo fod ymchwiliad i'r maes yma yn addas.


Adolygiad Llenyddiaeth
Wrth ddechrau'r broses roedd rhaid gwneud ymchwil cefndirol i gwahanol lenyddiaeth sydd yn gysylltiedig gyda gwahaniaethu. Y man cychwyn oedd Capel et. al (2005), lle noda un o'r pethau sydd yn bwysig wrth addysgu ydy bod pob unigolyn yn wahanol ac fel mae Gurgenidze (2012) yn nodi, mae pob disgybl yn gwneud cynnydd ar adegau gwahanol. Yn ôl Capel et. al (2005) dyma un o'r pethau sydd rhaid i athrawon atgoffa eu hunain ohono mwyaf yn eu cyrfau. Dyma un o'r pethau sydd yn angenrheidiol ar gyfer sicrhau cynnydd pob disgybl ac rhywbeth rydw i yn bersonol wedi ceisio gweithio arno. Noda Tomlinson (2014) prif nod gwahaniaethu ydy, bod rhaid i'r athro sicrhau eu bod yn ennyn diddordeb disgyblion yn ystod gwersi i sicrhau cynnydd sydd yn fy marn i yn gyfrifoldeb ar bob athro. Yn ychwanegol i hyn dywed Tomlinson (2014) bod dyletswydd hefyd gan athrawon i gyfleu sefyllfa lle mae cystadleuaeth yn digwydd rhwng y disgybl a’r athro eu hunain; rhyw fath o gystadleuaeth feddyliol lle mae'r disgyblion yn dysgu ar amrediad sydd yn addas ar gyfer nhw ac yn parhau i gael eu herio yn raddol. Roedd gwaith y ddau rydw i wedi sôn am uchod yn berthnasol ar gyfer y prosiect ymchwil, gyda phwyslais Tomlinson (2014). Prif nod ein prosiect ymchwil oedd mesur ymateb disgyblion mewn dosbarth i wahanol strategaethau o wahaniaethu. Mae hi wedi dod yn amlwg iawn fod casgliad eang o lyfryddiaeth ar gael sydd yn gysylltiedig gyda gwahaniaethu ac yn esbonio gwahanol ddulliau sydd yn ymwneud a ffyrdd effeithiol o fewn gwersi. 

Yn ystod yr ymchwiliad roedd cyfle i amrywio gwahanol dechnegau gwahaniaethu oherwydd mae pynciau fy mhartner ymchwil a minnau yn hollol wahanol, felly, byddai'r disgyblion yn mynychu gwers Hanes a Chelf. Un o’r pethau oedd yn ddefnyddiol yn llyfr Tomlinson (2014) oedd yr enghreifftiau oedd ar gael am wahaniaethu yn ysgolion ac o fewn gwahanol gyfnodau o fewn ysgolion cynradd sydd o bosib yr un mor ddefnyddiol yn gwersi uwchradd. Rhaid ystyried yma pam mae wahaniaethu’n bwysig, mae Donaldson (2015) yn gosod pwyslais mawr ar sicrhau bod ein disgyblion yn llwyddo ac wrth wahaniaethu rydym yn sicrhau cynnydd pob disgybl. Mae'n bwysig bod disgyblion yn cyrraedd eu llawn botensial personol, sydd yn amrywio, lle bydd disgwyl i rai cyrraedd gradd megis A, efallai llawn botensial eraill ydy C. Cytuna McNamara (1996) gyda hyn trwy honni dylai disgyblion cael cyfle i lwyddo beth bynnag eu gallu. Pan yn ystyried hyn ac wrth arsylwi gwersi roedd yn ddiddorol i weld bod strategaethau gwahanol yn gweithio yn effeithiol i rai athrawon ond nid i eraill, felly roedd hi'n amlwg fod hyn yn rhywbeth iddyn ni fel ymchwilwyr i'w ystyried. Wrth ystyried y pwyntiau yma, mae Deunk et. al (2015) yn nodi fod hi'n bosib i athrawon gwneud y camgymeriad o labelu disgyblion o gefndiroedd difraintiedig yn y categori gallu isel lle mewn gwirionedd nid yw hyn yn gywir, ac felly dyma lle mae pwysigrwydd cynllunio ar gyfer pob disgybl yn cael eu pwysleisio er mwyn osgoi hyn. 

Wrth ystyried y pynciau gwahanol byddwn yn addysgu, efallai byddai technegau sydd yn gweithio yn effeithiol i mi ddim yn gweithio’n effeithiol i fy mhartner, neu'r gwrthwyneb. Yn amlwg nid yw hyn yn golygu fod technegau gwahanol yn addas i bwnc penodol ond yn addas ar gyfer athro neu grŵp o ddisgyblion penodol. Ar y llaw arall mae hefyd rhaid ystyried y posibilrwydd gweld technegau o wers celf sydd yn ddefnyddiol wrth ddysgu hanes neu unwaith eto i’r gwrthwyneb. Wrth ystyried y gwahanol dechnegau sydd ar gael mae Capel et.al (2005) yn ein atgoffa bod llawer o bethau i ystyried wrth wneud hyn. Mae'r llyfr yn atgoffa fod disgyblion yn yr ysgol yn parhau i ddatblygu, datblygu gwybodaeth bynciol, datblygu corfforol ac emosiynol. Wrth ystyried hyn roedd hi'n amlwg fod angen ystyried y pethau yma wrth baratoi gwersi. Y brif neges sydd yn cael eu trosglwyddo ydy bod pob disgybl ysgol yn datblygu ar adegau gwahanol ac yn aeddfedu ar adegau gwahanol hefyd, felly mae'r ffordd byddai athro yn addysgu pob disgybl yn amrywio. Dyma un o'r pethau sydd wedi dod yn amlwg yn ystod PAP, nid yn unig ydy gwahaniaethu yn digwydd rhwng dosbarth i ddosbarth ond hefyd o fewn yr un dosbarthiadau. Mae Tomlinson (2014) yn nodi byddai dosbarth sydd wedi gwahaniaethu yn sicrhau cynnydd pob un beth bynnag yw eu sefyllfa.

Yn ychwanegol mae Tomlinson (2014) yn esbonio fod rheolaeth dosbarth yn rhan annatod o'r broses, noda Tomlinson bod rhaid i'r amgylchedd dysgu cael eu rheoli ond hefyd fod yn hyblyg i ateb gofynion pob disgybl. Roedd hyn yn berthnasol iawn i ni fel ymchwylwyr oherwydd roedd rhaid i'r ddau ohonom fesur ymateb y disgyblion i'r dulliau gwahaniaethu oedd yn cynnwys y gwersi trwy asesu dealltwriaeth a safon gwaith, felly roedd cadw rheolaeth dros y dosbarth yn bwysig gan ystyried roedd rhaid i'r ddau ohonom fod yn hyblyg er mwyn gallu gweithredu'r dulliau yma. Un o'r pethau eraill roedd rhaid i ni fel ymchwylwyr ystyried oedd sut oeddem mynd i labelu'r disgyblion a sut oeddem ni mynd i osod y disgyblion yma i mewn i grwpiau oedd wedi gwahaniaethu o ran gallu pynciol. Y cwestiynau wnaeth codi oedd: A oedd yn angenrheidiol i ni wneud hyn? A fyddai hi'n well cymysgu disgyblion i grwpiau gallu cymysg? Mae Bartlett (2016) yn esbonio dyma un o'r pethau sydd rhaid bod yn ymwybodol ohono wrth wahaniaethu yn y dosbarth.


Methedoleg
Fel yr wyf wedi sôn ynghynt prif bwrpas ein hymchwil oedd mesur ymateb disgyblion i wahanol ddulliau wahaniaethu yn yr ystafell dosbarth. Wrth gynllunio ar gyfer yr ymchwiliad wnaethon ni penderfynu cymryd rhan mewn tri chyfnod sydd yn cael ei honni gan Hopkins (2014), sef, cwrdd â chynllunio, arsylwi yn y dosbarth ac adborth a thrafod. Yn ein barn ni fel ymchwilwyr dyma oedd y broses gorau ar gyfer yr ymchwiliad yma ac fel mae Olsen (2005) yn honni mae cynnal ymchwiliad yn rhoi cyfle i athrawon i fod yn beirniadol. Yn ystod y broses roedd rhaid iddyn ni fel ymchwilwyr cymryd rhan mewn dwy wers lle bydd un yn addysgu a'r llall yn arsylwi a gwneud nodiadau. Bydd ddwy wers yn cael eu cynnal, felly, yn ystod y gwersi bydd yr un sydd yn addysgu a'r un sydd yn arsylwi yn newid rôl. Un o'r manteision o wneud hyn ydy bod yr unigolyn sydd yn arsylwi'r wers yn gwneud sylwadau am bethau nad yw'r athro dosbarth yn sylwi. 

Y dulliau a ddefnyddir yn ystod yr ymchwiliad er mwyn casglu data oedd arsylwi fel cam cyntaf. Mae Elton et. al (2008) yn ein gwneud ni yn ymwybodol o bwysigrwydd cael ein harsylwi a sut gallwn ni fel athrawon elwa wrth gymryd rhan yn y broses. Mae'r llyfr yn nodi'r canlynol; bod hi’n bosib iddyn ni ymateb i'r hyn rydym yn sylwi naill ai mewn ffordd ymwybodol neu mewn ffordd isymwybod. Ambell waith nid ydym yn sylweddoli ar bethau gyda digon o fanylder ac mae hyn yn effeithio ar ein hymateb. Dyma oedd y cam cyntaf o'r broses ymchwilio ond mae'n bosib dadlau nid dyma oedd y cam pwysicaf, dyma’r cam lle'r oedd y technegau gwahaniaethu ac ymateb y plant yn wers 1 yn cael eu mesur ac yn yr un modd roedd hyn yn digwydd yng ngwers 2. Wedi dweud hyn mae'r dyfyniad uchod yn helpu ni i ddeall bod cael unigolyn yn arsylwi ein gwersi rydym ni medru elwa fel athrawon trwy sicrhau ein bod yn defnyddio strategaethau effeithiol yn ystod ein gwersi. Yn debyg i hyn mae Dudley (2015) yn honni fod gwaith athro yn brysur ac felly mae arsylwi gwersi yn ddefnyddiol iawn er mwyn sylwi ar bethau nad yw'r athro dosbarth yn eu sylwi. Mae Dudley (2015) yn pwysleisio bod rhaid cofio fod yr un sydd yn addysgu yn ystod yr ymchwiliad gorfod ateb gofynion pob unigolyn yn y dosbarth yn ogystal â chadw llygad ar yr amser. Yn ôl Arthur (2012) mae'n bosib ymchwilio i faes yn debyg i hyn mae nifer o wahanol ffyrdd dechrau'r broses ymchwilio ac i'w gweithredu ac felly'r cam cyntaf oedd penderfynu pa ffordd oedd orau iddyn ni. 

Yn ystod y gwersi yma nid oedd yr ymchwilydd oedd yn arsylwi yn cymryd rhan yn ystod gwersi, rôl yr arsylwr oedd eistedd yng nghefn y dosbarth, gwylio'r wers a gwrando ar y cynnwys. Roedd hefyd grwpiau ffocws yn rhan o'r gwaith ymchwil yma. Ar ôl i'r gwersi cael ei gynnal a'r arsylwadau wedi eu gwneud fe wnaeth fy mhartner ymchwil a minnau cynnal cyfweliad gyda thri o'r disgyblion. Yn ystod y cynllunio fe wnaethon ni penderfynu defnyddio'r un dosbarth i gynnal yr ymchwil ac fe benderfynon ni ddewis dosbarth lle'r oedd gallu'r disgyblion yn amrywio. Yn ystod y cyfweliad roedd cyfle gan y disgyblion i adfyfyrio ar y wersi gan dynnu sylw at y pethau da a’r pethau oedd angen gwella. Yn ystod y broses arsylwi roedd fy mhartner a minnau yn nodi rhai sylwadau ar ddarn o bapur oedd angen cyflawni gan ystyried yr addysgu ac ymateb y disgyblion. Yn ystod y cyfweliad roedd y broses o gasglu gwybodaeth yn fwy ffurfiol ac fe wnaethon ni dilyn canllawiau BERA (2018), roedd y wybodaeth oedd yn cael eu casglu yn cael eu nodi a'i chadw yn gyfrinachol ar ôl y cyfweliad. Yn ystod y broses cyfweld roedd disgwyl i'r disgyblion mynegi eu hunain ond hefyd i ateb cwestiynau penodol ynglŷn â'r gwersi. Roedd y disgyblion yn derbyn cwmws yr un cwestiynau ac yn cael cyfle i fynegi eu barn yn unigol. 

Mae BERA (2018) yn gosod canllawiau bellach ynglŷn â'r broses ymchwilio a'r dyletswyddau sydd rhaid dilyn wrth ymchwilio, ac yn dilyn y canllawiau yma roedd rhaid gynllunio ffurflen cydsynio i derbyn caniatâd rhieni’r disgyblion oedd yn cymryd rhan. Roedd y llythyr yma yn sicrhau bod y disgyblion a'r rhieni yn ymwybodol o beth oedd yn digwydd ac yn deall byddai'r holl wybodaeth yn cael ei recordio a'i chadw yn gyfrinachol ar Ffeil OneDrive, yn hygyrch i mi fy hun, fy mhartner ymchwil a'r brifysgol yn unig. Noda Zeni (2001) fod yna cyfrifoldebau moesegol gan ymchwilwyr pan yn cynnal ymchwiliad megis yr un yma, felly yn debyg i'r hyn sydd wedi nodi uchod roedd gwaith Zeni (2001) yn uwch-oleuo y cyfrifoldebau oedd ganddyn ni fel ymchwiliwyr ymhellach.


Allwedd y Disgyblion
Disgybl A – Gallu Uchaf
Disgybl B- Gallu Canolig
Disgybl C – Gallu Isaf


Astudiaeth Gwers 1
Mae Cohen et al (2018) yn esbonio fod hi'n bwysig yn ystod ymchwiliad i sicrhau fod hunaniaeth y cyfranogwyr yn gudd a ddim yn cael eu hadnabod, roedd hyn yn dyletswydd arnom fel ymchwylwyr, felly byddaf yn cyfeirio at y cyfranogwyr fel; Disgybl A, B a C. 

Yn ystod yr astudiaeth gwers gyntaf roeddwn i yn addysgu a fy mhartner ymchwil yn arsylwi'r wers. Roedd y disgyblion yn mynychu gwers hanes yma a thestun y wers oedd y Rhyfel Byd Cyntaf, prif ffocws y wers yma oedd Cytundeb Versailles. Dyma cyfle i'r disgyblion derbyn cyflwyniad a hanes am y cytundeb felly roedd y testun oedd yn gysylltiedig gyda'r Rhyfel Byd cyntaf yn hollol newydd iddynt. Cyn i'r gwersi cael eu cynnal fe wnes i drafod gyda fy mhartner ymchwil ynglŷn â'r dulliau byddwn ni yn gweithredu yn ystod y gwersi. Yn ystod y wers yma roedd y cyfnod agoriadol galluogi disgyblion i ddehongli mapiau o 1914, 1918 a 2020 a nodi'r gwahaniaethau rhyngddynt cyn mynd ati i ddysgu am paham wnaeth y newidiadau yma digwydd wrth i mi roi esboniad bras iddynt. Yn dilyn hyn roedd y disgyblion yn gwylio clip oedd yn esbonio beth ddigwyddodd yn ystod Cytundeb Versailles a nodi'r wybodaeth allweddol yn eu llyfrau. Roedd y gweithgaredd yma yn hanfodol i'r wers yma oherwydd prif nod y wers yma oedd cynllunio dadl o safbwyntiau'r UDA, Ffrainc a Phrydain.  

Un o'r dulliau wahaniaethu wnes i benderfynu arbrofi oedd gwahaniaethu trwy newid trefniant y dosbarth er mwyn gosod disgyblion i eistedd mewn grwpiau cymysg, sydd yn cael ei thrafod gan McNamara (1996). Pwrpas gwneud hyn yn ôl McNamara (1996) ydy i alluogi disgyblion grŵp cymysg i gydweithio. Felly, cyn i'r disgyblion cyrraedd yr ystafell dosbarth fe wnes i newid cynllun eistedd yr ystafell er mwyn sicrhau eu bod nhw yn grwpiau i'r dasg yma byddai’n galluogi nhw i drafod a chynllunio sgript. Yr hyn sydd yn cael ei nodi gan McNamra (1996) ydy bod rôl gan yr athro a chyfrifoldeb i sicrhau bod yr amgylchedd yma yn gweithredu a bod y disgyblion yn cydweithio. Yn ychwanegol i hyn fe wnes i hefyd cynnwys clip oedd yn trosglwyddo gwybodaeth am y gwledydd ac roedd disgwyl i'r disgyblion nodi'r wybodaeth yma. Roedd y disgyblion wedi cynllunio tri chategori wedi rhannu ar gyfer Ffrainc, Prydain a'r UDA ac er mwyn gwahaniaethu ymhellach fe wnes i stopio'r clip ar y mannau priodol i sicrhau fod y disgyblion yn casglu'r wybodaeth fwyaf defnyddiol. 

Ar y cyfan roedd pob disgybl wedi cyflawni nod y wers oherwydd roedd pob grŵp wedi dechrau cynllunio eu sgriptiau erbyn y ddiwedd. Byddai well gen i pe bai mwy o amser ar ôl ar ddiwedd y wers i alluogi'r disgyblion i ddodi mwy o fewnbwn i'r dasg yma ond fe wnaeth gweddill y wers cymryd mwy o amser nag oeddwn i wedi disgwyl. Un o'r adnoddau roeddwn i wedi paratoi ar gyfer y dasg yma oedd cardiau gwybodaeth oedd yn cynnwys gwybodaeth am y tair wlad, roedd y cardiau yma wedi gwahaniaethu ar gyfer alluoedd gwahanol ac yn cynorthwyo disgyblion yn ystod y dasg. O ran fi fy hunan byddai amseru'r wers yn well yn welliant mawr er mwyn gallu rhoi fwy o gymorth i'r disgyblion yn ystod y brif dasg ac i alluogi'r dosbarth i drafod mwy o syniadau. Gwelliant arall byddai cael trafodaeth gyda'r disgyblion ynglŷn â beth oedd pob gwlad am gael o'r cytundeb i sicrhau fod dealltwriaeth yn glir cyn mynd ati i gymryd rhan yn y dasg. Mae Dudley (2014) yn dweud yn ei lawlyfr bod manteision mawr o gael rhywun yn arsylwi yn eich gwersi ac yn wir roedd cael adborth fy mhartner ymchwil yn werthfawr iawn ar ôl y wers yma. Un o'r sylwadau wnaeth fy mhartner ymchwil nodi oedd y cwestiynu effeithiol cafodd i gynnwys yn y wers yma. Roedd y cwestiynau yn agored ac yn gaeedig ond hefyd roeddwn i yn ceisio gwahaniaethu ac amrywio'r cwestiynau yn dibynnu ar allu'r unigolyn oedd y cwestiwn yn cael eu targedu ato.

Wrth gyfeirio at yr hyn ddwedodd y disgyblion roedd yna bwyntiau diddorol iawn ganddynt. Gan ddechrau gyda disgybl A oedd yn teimlo ei fod wedi dysgu llawer yn ystod y wers a bod ganddo ddealltwriaeth dda iawn o'r hanes a'r tasgau oedd rhaid gyflawni. Wrth drafod y ffordd o addysgu roedd disgybl A yn hoff iawn o'r defnydd o clip, roedd yn teimlo fod y clip yn diddori'r dysgwr ac yn cadw'r disgyblion wedi ymgysylltu gyda’r gwaith, felly roedd disgybl A yn teimlo fod y clip yn tynnu'r dysgwr i mewn. Un o'r cwestiynau a ofynnwyd i'r disgyblion oedd ' A oedd cyfnodau o'r wers lle roeddech chi yn teimlo yn hyderus'? Ateb disgybl A oedd wrth drafod gyda'i chyfoed wrth greu'r sgript, ac wrth ystyried gallu'r disgybl yn y pwnc efallai byddai disgybl A yn fwy hyderus yn wneud hyn oherwydd y ddealltwriaeth dda sydd ganddo yn y pwnc a'r parodrwydd sydd ganddo i ofyn ac ateb cwestiynau. Y teimlad cyffredinol yn ôl adborth disgybl A oedd i fod nhw wedi dysgu llawer yn ystod y wers ac roedd y teimlad o lwyddiant yn wneud iddo deimlo yn well ac yn fwy hyderus. Roedd disgybl A yn teimlo bod y wers yn ddiddorol iawn ac nid oedd yn teimlo fod ei chyfoed yn effeithio ar eu dysgu neu yn tynnu ei sylw ar unrhyw adeg o'r wers. Yn amlwg mae hefyd bosibilrwydd fod disgybl A yn ceisio plesio'r ymchwilydd ac yn cadw ei wir deimladau oddi wrthym a rhaid cadw hyn mewn ystyriaeth. 

Wrth symud ymlaen i ddisgybl B roedd y disgybl yma yn teimlo bod pob rhan o'r wers wedi cael eu hesbonio yn drylwyr a bod dealltwriaeth dda ganddo o'r hyn oedd rhaid gwneud. Un sylwad wnaeth disgybl B am y wers oedd yn dda i glywed i mi yn bersonol oedd i fod yn teimlo'n cyffyrddus iawn i ofyn am gymorth yn ystod y wers ar adegau pan nad oedd yn deall neu angen cymorth ychwanegol. Yn debyg i ddisgybl A roedd disgybl B hefyd yn teimlo’n hyderus trwy’r gweithgaredd grŵp, ac unwaith eto roedd dangos clip wedi profi'n arfer dda oherwydd roedd disgybl B yn cofio llawer o wybodaeth o’r clip. Barn disgybl B oedd bod y wers hanes yma yn fwy diddorol nag arfer a bod hi'n ddefnyddiol iawn i amrywio’r ffordd roedd y wybodaeth yn cael i drosglwyddo.

 Roedd disgybl C hefyd o'r farn bod y wers yn fwy diddorol nag arfer ac roedd yn mwynhau'r dulliau dysgu trwy gynnal trafodaethau grŵp. Un o'r sylwadau wnaeth disgybl C yn ystod y cyfweliad oedd bod yn teimlo bod ei sgiliau cyfathrebu wedi gwella yn ystod y wers yma. Roedd hyn yn dda i glywed oherwydd nid yn unig roedd sgiliau'r disgybl wedi gwella ond roedd y disgybl ei hunan wedi adnabod y ffaith. Yn wahanol i'r ddau ddisgybl arall fe wnaeth disgybl C tynnu sylw at y cardiau gwybodaeth cafodd i ddosbarthu yn ystod y wers, yn bersonol roedd disgybl C yn gweld y wybodaeth yma yn ddefnyddiol iawn, ac efallai bod hyn oherwydd bod y disgybl yma yn llai galluog yn y pwnc. Roedd disgybl C yn teimlo bod y cyfarwyddiadau yn ystod y wers yn glir ac yn debyg i ddisgybl B yn teimlo fwy hyderus yn ystod y gwaith grŵp.

Astudiaeth Gwers 2
Dyma cyfle fi i arsylwi fy mhartner ymchwil yn addysgu'r dosbarth. Yn ystod y wers yma roedd y disgyblion yn canolbwyntio ar waith yr artist Georgia O'Keefe ac yn dysgu am ei waith gan dderbyn ychydig o hanes cefndirol am yr artist. Yn ystod y wers yma roedd y disgyblion yn gwneud penderfyniad am y llwybr roedden nhw am ymgymryd yn ystod y wers sydd yn cael eu thrafod gan McNamara (1996) sydd hefyd yn honni ni fydd hyn yn golygu bydd disgyblion yn dewis yr opsiwn rwyddach oherwydd mae disgyblion yn datblygu mwy o hunan hyder wrth gweithio yn y ffordd yma. Fe wnaeth yr athro cyflwyno esiamplau o waith yr artist oedd yn gwahanol iawn o ran her i'r disgyblion. Yn debyg roedd gan y disgyblion her bellach wrth benderfynu sut i liwio eu darluniau. Roedd yr athro wedi cyflwyno baledau lliw cyfyngedig oedd yn galluogi disgyblion i wneud y penderfyniad pa liw pasteli olew i'w ddefnyddio roedd hyn yn gwahaniaethu rhwng y disgyblion gallu uchaf ac isaf ac yn gadael i disgyblion gweithio yn annibynnol trwy dewis yr un mwyaf addas iddyn nhw. Un o'r prif sylwadau roedd rhaid i mi wneud yn ystod y wers yma oedd bod y disgyblion i gyd ar dasg yn ystod y wers ac yr oedd hi'n brofiad i weld y disgyblion yn herio eu hunain yn ystod y wers ac amrywio’r ffordd o arlunio. Rhaid hefyd nodi'r ffaith bod rhai disgyblion lle nad ydynt yn herio eu hunain ddigon yn gwersi hanes yn ceisio gwthio eu hunain yn fwy yn y wers yma. Mae nifer o resymau all esbonio hyn, efallai bod ganddynt wir awydd am y pwnc neu fwynhau'r pwnc yn well nag hanes.

Gan gyfeirio yn ôl at ddisgybl A yn ystod y cyfweliad, roedd ef yn teimlo byddai'r wers yna wedi bod yn gymhleth i ddisgyblion os nad oedd yr athro wedi esbonio'r dasg mewn digon o fanylder, ac ar y cyfan rhaid i mi gytuno. Serch hyn, yn fy marn i ac ym marn disgybl A fe wnaeth yr athro dosbarth llwyddo i wneud y gwaith yn ddealladwy i'r disgyblion oherwydd ac fe wnaeth pob un o'r disgyblion cyflawni'r hyn oedd yn ofynnol ohonynt a chreu darlun erbyn y diwedd. Er mwyn gwella hyn buaswn i wedi annog disgyblion i ymestyn eu gallu wrth fynd o amgylch i sicrhau bod pob disgybl yn cael eu herio yn lle gadael i'r disgyblion i ddewis. Fe cododd disgybl A sylw am y ffaith i fod ef yn gweld y dasg yn syml ac yn teimlo byddai ef yn gallu gosod y dasg yna i grŵp o ddisgyblion, serch hyn roedd hi'n amlwg bod ganddo ddealltwriaeth dda iawn o'r wers. Mae hyn yn arwain ni at hyder disgybl A a'r ffaith i fod ef a gallu uchel iawn, unwaith eto fe wnaeth disgybl A dweud i fod yn hyderus iawn yn y wers yma ac yn teimlo yn hyderus yn arlunio ac wedi medru cwblhau ei waith yn ystod y wers. Roedd hi'n amlwg fod disgybl A wedi dysgu am dechnegau'r artist ac wedi dysgu sut oedd lliwiau'n effeithio ar ansawdd ei waith.

Roedd disgybl B yn hoff iawn o'r amgylchedd dysgu yn ystod y wers ac yn ôl eu gwaith roedd hi'n amlwg fod diddordeb pynciol yma. Dywedodd disgybl B i fod yn hyderus iawn yn arlunio ac roedd teimlad o gyflawniad ar ddiwedd y wers wrth iddo gwblhau ei darlun. Roedd hi'n amlwg fod disgybl B wedi mwynhau'r wers celf.

O ran disgybl C roedd ef hefyd yn teimlo yn hyderus yn ystod y wers ac yn gyfforddus yn yr amgylchedd dysgu ac yn teimlo’n hyderus wrth iddo greu ei ddarlun. Un o'r sylwadau sydd rhaid cael eu gwneud am ddisgybl C ydy'r ffaith i fod heb gyflawni'r holl waith oedd yn ddisgwyliedig ohono yn ystod y wers ond roedd gwaith disgybl C o safon uchel ac roedd hi'n amlwg fod ganddo ddawn yng nghelf. Yn ystod y cyfweliad fe wnaeth disgybl C cyfaddef i fod ef yn hoff iawn o gelf a bod y wers wedi ei diddori yn fawr iawn. Unwaith eto roedd y disgybl yma wedi mwynhau defnyddio’r baledau cafodd i gyflwyno iddo yn ystod y wers, yn amlwg roeddent o gymorth iddo. Felly, wrth ystyried hyn mae trefnu adnoddau ar gyfer gwersi yn ddull effeithiol o wahaniaethu gallai cael eu defnyddio yn ystod gwersi.

Canfyddiadau
Wrth ystyried yr ymchwil blaenorol roedd hi'n amlwg fod defnyddio dulliau o wahaniaethu disgyblion wedi profi yn arfer effeithiol. Un o'r pethau sydd wedi dod yn amlwg wrth astudio gwahaniaethu ydy bod disgyblion yn dysgu llawer gwell. Un o'r pethau eraill sydd wedi dod yn amlwg yn ystod y gwaith ymchwil yma ydy'r ffaith bod dyletswydd arnom ni fel athrawon i sicrhau cynnydd pob disgybl sydd yn mynychu'r gwersi ac wrth ystyried rhai o'r mesuriadau wnaeth cael eu gweithredu yn ystod y gwersi yma a'r adborth o'r disgyblion roedd hi'n amlwg bod y disgyblion yn ymateb yn gadarnhaol. Mae gwaith Ellis et.al (2018) wedi cefnogi elfennau cryf yn ystod yr ymchwiliad ac yn ystod gwersi. Un o’r pethau mae Ellis et.al (2018) yn awgrymu a ddangosodd yn elfen oedd gwneud nodau'r wers yn glir i'r disgyblion er mwyn sicrhau fod y disgyblion yn cadw ar dasg. Elfen arall wnaeth arddangos yn gryfder oedd lleihau mewnbwn yr athro er mwyn cynyddu mewnbwn y dysgwyr arfer arall profodd yn dda.

 Yn ychwanegol wnaeth y defnydd o adborth ffurfiannol a chadarnhaol er mwyn hybu disgyblion i wella ei hyder nhw yn ystod y wers profi yn gryfder, eto mae gwaith Ellis et. al (2018) yn gefnogol o'r dull yma. Yr elfen cryf arall sydd yn cael eu cynnwys yn waith Ellis et.al (2018) ydy cyfleu teimlad o lwyddiant i'r disgyblion. Yn ystod y wers hanes a chelf teimlaf fod yr amodau hyn wedi cael eu darparu yn gyson, ac i gefnogi hyn does dim rhaid edrych ymhellach nag adborth y disgyblion lle maent yn teimlo yn hyderus gyda'r hyn sydd rhaid wneud ac yn gyfforddus yn yr amgylchedd dosbarth. Un o'r pethau wnaeth chwarae rôl flaenllaw ar gyfer llwyddiant yn ystod y wers hanes oedd bod yn hyblyg gyda grwpiau er mwyn creu sylfaen gadarn ar gyfer yr amgylchedd dysgu. Noda Coil (2007) fod grwpiau hyblyg yn gweithio yn effeithiol iawn. Roedd y grwpiau yn ystod y wers hanes wedi gweithio a chyfathrebu yn dda iawn ac yn ychwanegol i hyn fe wnaeth pob un o'r disgyblion awgrymu eu bod nhw wedi mwynhau'r dasg trafod a chreu sgript, felly mae'r defnydd o grwpio yn amlwg yn addas ar gyfer y dosbarth penodol yma. Mae Donaldson (2015) yn gefnogol o'r math yma o addysgu wrth iddo hybu disgyblion i fod yn gymdeithasol wrth addysgu. Mae hyn yn golygu bod disgyblion yn rhannu syniadau ac yn dod lan efo syniadau ei hunain, ac fel rydw i wedi trafod ynghynt mae Donaldson (2015) yn hoff iawn o hybu disgyblion i ddysgu yn annibynnol. Yn debyg i hyn Sköldvall (2013) yn awgrymu fod y dull yma yn galluogi'r disgyblion galluog o fewn y grŵp i arwain y dysgu yn ogystal â throsglwyddo eu gwybodaeth a dealltwriaeth i'r disgyblion llai galluog. Mae Wilson et.al (2018) yn hefyd yn nodi barn ar hyn ac yn awgrymu fod hyn yn cynyddu'r posibilrwydd o lwyddiant wrth i ddisgyblion trafod a rhannu ac fe wnaeth hyn profi yn amlwg yn ystod y wers.

Casgliad
Er mwyn dod i gasgliad ynglŷn â'r broses ymchwil rwyf am gychwyn gyda'r broses o ddysgu ac arsylwi. Dyma un proses sydd yn werthfawr iawn wrth ddechrau yn y proffesiwn dysgu. Fel y mae PAP 1 wedi profi yn gyson fel athrawon a myfyrwyr rydym yn parhau i ddysgu yn ystod ein cyfnod yn yr ysgol a dyna pam rydyn ni fel myfyrwyr yn cael ein harsylwi ymhob gwers i ddysgu oddi wrth eraill. Yn debyg i hyn mae'r unigolyn sydd yn arsylwi'r gwersi medru sylwi ar bethau sydd yn digwydd lle nad yw’r athro yn sylweddoli, felly mae'r broses o arsylwi wedi bod yn bwysig iawn yn ystod yr ymchwiliad yma oherwydd roedd cyfle i glywed arsylwadau fy mhartner ymchwil a hefyd gen i gyfle i rannu arsylwadau gydag ef. Yn ychwanegol i hyn roedd cyfle gennym ni hefyd i gymharu ein sylwadau ni gyda'r hyn roedd y disgyblion yn ddweud. Wrth adfyfyrio ar y broses cyfweld a buaswn i yn ddweud bod hyn yn ffordd effeithiol o gasglu gwybodaeth hefyd. I ddechrau roedd y dewis o ddisgyblion yn bwysig yn ystod y broses oherwydd roeddwn i am cyfweld disgyblion efo gallu cymysg er mwyn cael safbwyntiau gwahanol am yr ymchwil. Roeddwn ni wedi bod yn llwyddiannus yn yr ystyr yma oherwydd roedd y llythyron caniataid wnaethon ni derbyn yn ôl yn galluogi ni i wneud hyn. Serch hyn un o'r pethau daeth yn amlwg yn ystod y cyfweliad oedd y teimlad o wagle rhwng athro a disgybl. Beth wyf yn cyfeirio ato yma ydy’r teimlad fod y disgyblion yn ofni dweud y eu gwir deimladau ynglŷn â'r gwersi oherwydd bod fy mhartner ymchwil a minnau yn cynnal y cyfweliad. 

Cyn i'r cyfweliad gychwyn fe wnaethon ni annog y disgyblion i fod yn hollol onest wrth fynegi eu barn ac efallai bod y sylwadau yn adlewyrchu eu gwir deimladau ond roedd yna ymdeimlad o aflonyddwch yn dod wrth y disgyblion yn ystod y broses cyfweld. Un o'r dulliau a defnyddiwyd oedd yn ddibynadwy oedd y defnydd o ffon dicter i recordio'r disgyblion pan oeddent yn cymryd rhan yn y cyfweliad. Roedd defnyddio hyn i gasglu gwybodaeth yn ddull effeithiol oherwydd wnaeth e galluogi mi a fy mhartner ymchwil i gasglu gwybodaeth ychwanegol nad oedd wedi cael ei nodi ar y taflennu casglu gwybodaeth. Roedd cyfle gennym i wneud nodiadau yn ystod y cyfweliad ond nid oedd digon o amser i gasglu pob peth oedd y disgyblion yn i ddweud, felly roedd hi'n bosib cyfeirio yn ôl at y recordiad os oedd angen. Roedd rhai o'r canfyddiadau yn gyffredin iawn, canfyddiadau megis diddordeb y disgyblion yn y wers, roedd hi'n farn gyffredinol ymysg y disgyblion bod y gwersi yn ddiddorol iawn ac nid oedd unrhyw ddisgybl wedi crwydro oddi wrth y dasg, ac mewn gwirionedd buaswn i yn honni nid oedd hyn yn cynnwys teimladau pob un yn y dosbarth. Barn gyffredin arall oedd y ffaith bod y gwersi yma yn fwy diddorol nag arfer a bod y tri disgybl wedi mwynhau'r gwersi. Un ganmoliaeth gyffredin oedd bod mewnbwn yr athro yn effeithiol, roedd y disgyblion yn cytuno bod y pwysedd rhwng yr athro yn siarad â gweddill y gweithgareddau yn addas. 

Wrth edrych ar y canfyddiadau’r ymchwiliad buaswn i yn newid y ffordd o gyfweld a disgyblion gan gynnal cyfweliadau unigol er mwyn cael barn bersonol yr unigolyn yn y dyfodol gan beidio gadael i farn y cyfoed i ddylanwadu arnynt. Wedi dweud hyn buaswn i yn defnyddio ffon dicter eto a hefyd dewis disgyblion sydd ag amrywiaeth o ran gallu er mwyn amrywio’r atebion. Buaswn i hefyd yn cynnwys holiadur yn y dyfodol sydd yn gofyn i'r disgyblion nodi eu barn ar bapur yn ogystal â mynegi barn ar lafar. Roedd gofyn cwestiynau penodol yn y cyfweliad wedi sicrhau bod y disgyblion ddim yn crwydro wrth y testun ond teimlaf yn gryf y byddai nodi'r pethau hyn yn gyfrinachol wedi bod yn fwy effeithiol. Y prif bethau wnaethon ni canfod yn ystod yr ymchwiliad oedd bod defnyddio dulliau i wahaniaethu disgyblion a'i labelu nhw o ran eu gallu wedi cael ymateb da iawn ac o arsylwi, chymryd rhan yn y gwersi a chyfweld gyda'r disgyblion roedd hi'n amlwg fod gwneud hyn yn gwella safon y dysgu ac yn creu amgylchedd dysgu bywiog. Un o'r pethau eraill sydd wedi cael eu canfod yn ystod yr ymchwiliad ydy creu amgylchedd dysgu positif a bywiog, mae hyn yn arwain at foddhad y disgyblion yn y dysgu a pharodrwydd y disgyblion i gydweithio. Er mwyn sicrhau hyn roedd rhaid i ni fel athrawon sicrhau bod yr amgylchedd yn bositif a chyfathrebu’n effeithiol gyda'r dosbarth cyfan trwy annog yn gyson. 

Y peth olaf sydd wedi canfod ydy pwysigrwydd cynnal gwersi lle mae'r disgyblion yn arwain y dysgu sydd yn gadael i'r athro a'r disgyblion gweithio gyda'i gilydd yn yr ystafell dosbarth ac yn gadael i'r disgyblion cymryd rôl flaenllaw yn y gwersi trwy ddefnyddio amrywiaeth o ddulliau gwahanol. Byddai ymchwilio mewn i un o'r tri o'r rhain yn helpu mi i ddatblygu fel athro, ac nid ydynt yn bethau sydd ond yn berthnasol i athro hanes. Yn wir mae'n bosib i unrhyw athro datblygu ei sgiliau pe bai nhw yn ymchwilio i un o'r pethau rydw i wedi nodi yma. Yn gyntaf mae gwneud yr ymchwiliad yma i mewn i ddulliau gwahaniaethu wedi datblygu fy sgiliau i yn bersonol a bydd hi'n bosib i mi ddefnyddio'r hyn yr wyf wedi ddysgu yn ystod PAP 2. Byddaf o hyn ymlaen yn medru cynllunio gwersi sydd yn sicrhau cynnydd pob disgybl a chreu amgylchedd dysgu weithgar a cynhwysol. Yn yr un modd mae'n bosib i mi hefyd ymchwilio yn ddyfnach i mewn i wersi rhyngweithiol neu'r cyfrifoldeb o adael y disgyblion i arwain y dysgu. Yn ychwanegol i hyn byddai hefyd bosibilrwydd i mi ymchwilio ymhellach i mewn i bwysigrwydd amgylchedd dysgu positif a sut mae hyn yn effeithio ar y disgyblion? Bydd pob un o'r canfyddiadau yma yn galluogi mi ac unrhyw athro arall i ddatblygu yn y proffesiwn. 

